b'\n_START_ARTICLE_\nAnton Lavrin (skladatelj)\n_START_SECTION_\n\xc5\xbdivljenje in delo\n_START_PARAGRAPH_\nPrvo glasbeno vzgojo je dobil pri skladatelju Sre\xc4\x8dku Koporcu, nato je v letih 1938-1941 \xc5\xa1tudural na dunajski Akademiji za glasbo in gledali\xc5\xa1ko umetnost in tam leta 1953 diplomiral iz kompozicije. Od 1946 je predaval strokovne predmete na glasbenih \xc5\xa1olah v Ljubljani, bil od 1956 docent in od 1962 izredni profesor na Glasbeni akademiji v Sarajevu ter od 1964 izredni profesor na mariborski pedago\xc5\xa1ki akademiji. Lavrin je poleg zborovskih skladb in samospevov komponiral tudi orkestralno glasbo (Uvertura, 1936; Simfonija, 1954; Kova\xc4\x8di na Ba\xc5\xa1\xc4\x8dar\xc5\xa1iji, 1962), komorno in solisti\xc4\x8dno glasbo (Pet preludijev za klavir, 1960; Sedem preludijev za solo violon\xc4\x8delo, 1960; Sedem preludijev za solo violino, 1962) ter vokalno-instrumentalno glasbo (Od Ro\xc5\xa1lina, 1948; Verjankota, 1948). Leta 1941 je na libreto Ru\xc5\xbee Lucije Petelin napisal opero Krst pri Savici, a je \xc5\xbeal partitura med vojno zgorela.'